Raportti: Applen "ihmekuulokkeista" heti jättimenestys - Lifestyle - MTV.fi
Lifestyle > Digi Julkaistu 16.01.2017 13:56
Applen syyskuussa esittelemät täysin langattomat AirPod-kuulokkeet saattoivat tulla myyntiin puolitoista kuukautta luvatusta myöhässä, mutta siitä huolimatta ne onnistuivat nappaamaan melkoisen siivun joulumarkkinoista, kertootutkimusyhtiö Slice Intelligencen tuore raportti.
Ennen AirPodien myyntiintuloa kärkipaikkaa langattomissa kuulokkeissa piti Applen omistama Beats 24,1 prosentin markkinaosuudella, Bosen seuratessa kakkosena 10,5 prosentin osuudella. AirPodien julkaisun jälkeenmuun muassa Jaybird, Plantronics ja LG menettivät osuuksiaan, Bose kasvatti oman osuutensa 16,1 prosenttiin ja AirPodit ampaisivat kärkeen peräti 26 prosentin osuudella. Kun AirPodien ja Beatsien osuudet lasketaan yhteen, otti Apple haltuunsa yli 40 prosenttia langattomien kuulokkeiden myynnistä.
AirPod-ostajista valtaosa, 85 prosenttia, oli miehiä. Slicen mukaan vastaava sukupuolijakauma oli nähtävissä myös uusien MacBook Pro -tietokoneiden julkaisussa lokakuussa. AirPodienmiesostajat olivat myös naisostajia nuorempia. Kolmannes AirPodit ostaneista miehistä oli niin sanottua Y-sukupolvea eli millenniaaleja, kun taas naisasiakkaista 38 prosenttia oli niin sanottuja baby boomereita eli suurta ikäluokkaa.
Älä klikkaa auki näitä ”ystäviesi” lähettämiä viestejä – Gmail-käyttäjien tietoja yritetään kalastella Asiantuntija: Ensimmäiset seksirobotit tulevat markkinoille tänä vuonna – syytä varautua myös avioliittoihin